64. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 106 της 29 Ιουλ./13 Αυγ. 1982 (ΦΕΚ Α΄ 94) Καθιέρωση της 15 Αυγούστου, ημέρας της επετείου της Κοίμησης της Θεοτόκου, ως επίσημης γιορτής των Ενόπλων Δυνάμεων. Έχοντας υπόψη: 1.Τις διατάξεις των άρθρων: α)82 (παρ. 1) του Συντάγματος και β)2 (παρ.1) του Νομ. 400/1976 «περί Υπουργικού Συμβουλίου και Υπουργείων». 2.Την εισήγηση του Πρωθυπουργού και Υπουργού Εθνικής Αμύνης, αποφασίζει: Αναγνωρίζεται ως επίσημη γιορτή των Ενόπλων Δυνάμεων της Χώρας, η ημέρα της επετείου της Κοίμησης της Θεοτόκου, η οποία ορίζεται ως Προστάτις των Ενόπλων Δυνάμεων της Χώρας και καθορίζεται ότι αυτή η επίσημη γιορτή της 15 Αυγούστου γιορτάζεται με λαμπρότητα από τις Ένοπλες Δυνάμεις. Οι θρησκευτικές γιορτές που έχουν ορισθεί για τα Όπλα των Ενόπλων Δυνάμεων δε θίγονται από αυτήν την πράξη. Με την Π.Υ.Σ. 59 της 20/20.11.1998(ΦΕΚ Α΄260), τροποποιήθηεκε η ανω πράξη και «ως νέα ημερομηνία του παραπάνω εορτασμού και ως ημέρα αργίας για τις Ένοπλες Δυνάμεις, ορίστηκε η 21η Νοεμβρίου». 